ddrg/super_eurlex huggingface dataset:
32001D0877
11.12.2001 EUROOPA ÜHENDUSTE TEATAJA L 326/22
NÕUKOGU OTSUS,
24. september 2001,
Euroopa Ühenduse nimel rahvusvahelise kohvilepingu 2001 allkirjastami se ja sõlmimise kohta
(2001/877/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle
artiklit 133 koostoimes artikli 300 lõikega 1,
võttes arvesse komisjoni ettepanekut
ning arvestades järgmist:
(1) Rahvusvaheline kohvinõukogu kinnitas rahvusvahelise
kohvilepingu 2001 teksti 28. septembri 2000. aasta reso-
lutsiooniga nr 393.
(2) Seeuuslepingasendabrahvusvahelistkohvilepingut1994,
mida pikendati 30. septembrini 2001.
(3) Rahvusvaheline kohvileping 2001 on kuni 25. septemb-
rini 2001 avatud allkirjastamiseks ja ratifitseerimis-,aktsepteerimis- ja kinnitamisdokumentide esitamiseks.
(4) Kuna ühendus on rahvusvahelise laiendatud kohvilepingu
1994 liige, siis on tema huvides kinnitada seda asendavleping.
(5) Vaatamataühenduseainupädevuselesellesküsimusesning
etvältidateatudajutisitegevusraskusi,onasjakohanevoli-tada liikmesriike sõlmima lepingut ühendusega samaaeg-selt ja osalema ajutiselt uues lepingus.
(6) Liikmesriigid peavad tagama, et ühenduse osalemine koh-
vilepingusolekskooskõlaskohaldatavaEuroopaÜhenduseasutamislepingu sätetega,ON VASTU VÕTNUD JÄRGMISE OTSUSE:
Artikkel 1
Ühenduse nimel kiidetakse heaks rahvusvaheline kohvileping2001.
Kokkuleppe tekst on lisatud käesolevale otsusele.
Artikkel 2
Nõukogu eesistujal on õigus määrata isik, kes on volitatud lepin-
gule ühenduse nimel alla kirjutama ja heakskiitmiskirja 25. sep-tembriks 2001 hoiule andma.
Artikkel 3
Ühendus ja liikmesriigid tagavad, et need rahvusvahelise kohvile-pingu sätted, mis tekitavad ühenduse ainuliikmelisusele tegevus-raskusi, muudetakse aasta jooksul pärast lepingu jõustumist.
Brüssel, 24. september 2001
Nõukogu nimel
eesistuja
L. MICHEL11/39. kd ET Euroopa Liidu Teataja 107
Euroopa Liidu Teataja C 358 , 15/12/2001 Lk 0001 - 0001



Nõukogu otsus, 6. detsember 2001, millega muudetakse nõukogu 27. märtsi 2000. aasta otsust, millega antakse Europoli direktorile volitused alustada läbirääkimisi kokkulepete sõlmimiseks kolmandate riikide ja Euroopa Liiduga mitteseotud organitega (2001/C 358/01) EUROOPA LIIDU NÕUKOGU, võttes arvesse Euroopa Politseiameti loomise konventsiooni (Europoli konventsioon) [1] artikli 42 lõiget 2, artikli 10 lõiget 4 ja artiklit 18, võttes arvesse 3. novembri 1998. aasta nõukogu akti, millega nähakse ette eeskirjad, mis reguleerivad Europoli välissuhteid kolmandate riikide ja Euroopa Liiduga mitteseotud organitega, [2] eriti selle artiklit 2, võttes arvesse nõukogu 3. novembri 1998. aasta akti, millega nähakse ette eeskirjad, mis reguleerivad kolmandatelt isikutelt saadava teabe vastuvõtmist Europoli poolt, [3] eriti selle artiklit 2, võttes arvesse nõukogu 12. märtsi 1999. aasta akti, millega võetakse vastu eeskirjad, mis reguleerivad isikuandmete edastamist Europoli poolt kolmandatele riikidele ja kolmandatele isikutele, [4] eriti selle artikleid 2 ja 3, ning arvestades järgmist: (1) Operatiivnõuded ja vajadus võidelda Europoli kaudu tõhusalt organiseeritud kuritegevuse vastu nõuavad, et Monaco lisataks nende kolmandate riikide nimekirja, kellega Europoli direktor on volitatud läbirääkimisi alustama. (2) Nõukogu 27. märtsi 2000. aasta otsuses, millega Europoli direktorit volitatakse alustama läbirääkimisi kokkulepete sõlmimiseks kolmandate riikide ja Euroopa Liiduga mitteseotud organitega, [5] on ühe Euroopa Liiduga mitteseotud organina, kellega Europoli direktor on volitatud läbirääkimisi alustama, loetletud ÜRO uimastikontrolli programm (UNDCP). (3) Operatiivnõuded ja vajadus võidelda Europoli kaudu tõhusalt organiseeritud kuritegevuse vastu nõuavad, et UNDCP asendataks ÜRO Uimastikontrolli ja Kriminaalpreventsiooni Bürooga (ODCCP). (4) Seepärast tuleks nõukogu 27. märtsi 2000. aasta otsust muuta, ON VASTU VÕTNUD JÄRGMISE OTSUSE: Artikkel 1 Nõukogu 27. märtsi 2000. aasta otsust muudetakse järgmiselt. Artikli 2 lõikes 1: a) pealkirja "kolmandad riigid" all lisatakse Maroko ja Norra vahele järgmine taane: "— Monaco"; b) pealkirja "Euroopa Liiduga mitteseotud organid" all asendatakse taane - "UNDCP (ÜRO uimastikontrolli programm)" järgmisega: - "ODCCP (ÜRO Uimastikontrolli ja Kriminaalpreventsiooni Büroo)". Artikkel 2 Käesolev otsus avaldatakse Euroopa Ühenduste Teatajas. Artikkel 3 Käesolev otsus jõustub selle vastuvõtmisele järgneval päeval. Brüssel, 6. detsember 2001 Nõukogu nimel eesistuja M. Verwilghen [1] EÜT C 316, 27.11.1995, lk 2. [2] EÜT C 26, 30.1.1999, lk 19. [3] EÜT C 26, 30.1.1999, lk 17. [4] EÜT C 88, 30.3.1999, lk 1. [5] EÜT C 106, 13.4.2000, lk 1. --------------------------------------------------
Nõukogu otsus,

17. detsember 2001,

millega laiendatakse mõju, mis on otsusel, millega luuakse vahetus-, abi- ja koolitusprogramm euro kaitsmiseks võltsimise eest (programm Perikles), liikmesriikidele, kus euro ei ole ühisrahana kasutusele võetud

(2001/924/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 308,

võttes arvesse komisjoni ettepanekut [1],

võttes arvesse Euroopa Parlamendi arvamust [2]

ning arvestades järgmist:

(1) Otsuse 2001/923/EÜ [3] vastuvõtmisel sätestas nõukogu, et kõnealust otsust kohaldataks liikmesriikides, kus euro on ühisrahana kasutusele võetud.

(2) Teabevahetus ja töötajate vahetus ning abi- ja koolitusmeetmed, mida programmi alusel teostatakse, peaksid olema ühtsed kogu ühenduses ning seepärast tuleks võtta meetmeid, et tagada samaväärne euro kaitse tase ka neis liikmesriikides, kus euro ei ole kasutusele võetud,

ON VASTU VÕTNUD JÄRGMISE OTSUSE:

Artikkel 1

Otsuse 2001/923/EÜ artikleid 1-13 kohaldatakse ka nende liikmesriikide suhtes, kus euro ei ole ühisrahana kasutusele võetud.

Artikkel 2

Käesolev otsus jõustub selle Euroopa Ühenduste Teatajas avaldamise päeval.

Seda kohaldatakse alates 1. jaanuarist 2002.

Brüssel, 17. detsember 2001

Nõukogu nimel

eesistuja

A. Neyts-Uyttebroeck

[1] EÜT C 240 E, 28.8.2001, lk 124.

[2] Arvamus on esitatud 13. novembril 2001 (Euroopa Ühenduste Teatajas seni avaldamata).

[3] EÜT L 339, 21.12.2001, lk 55.

--------------------------------------------------
Nõukogu otsus 2001/868/EÜ,

29. oktoober 2001,

mis puudutab ühelt poolt Euroopa Ühenduse ja teiselt poolt Horvaatia Vabariigi vahelise kaubandust ja kaubandusküsimusi käsitleva vahelepingu ühenduse nimel allakirjutamist ja ajutist kohaldamist

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 esimese alalõigu esimese lausega,

võttes arvesse komisjoni ettepanekut

ning arvestades järgmist:

(1) Kuni 29. oktoobril 2001 Luksemburgis allakirjutatud ühelt poolt Euroopa ühenduste ja nende liikmesriikide ning teiselt poolt Horvaatia Vabariigi vahelise stabiliseerimis- ja assotsieerimislepingu jõustumiseni on vajalik alla kirjutada ühelt poolt Euroopa ühenduse ja teiselt poolt Horvaatia Vabariigi vahelisele kaubandust ja kaubandusküsimusi käsitlevale vahelepingule.

(2) Euroopa ühenduse ja Horvaatia Vabariigi vahelise eraldiseisva ja eelnevalt olemasoleva transpordilepingu puudumine nõuab asjakohaste kaubandusega seotud transpordisätete lisamist stabiliseerimis- ja assotsieerimislepingu protokolli nr 6.

(3) Eelnevalt olemasolevate lepinguliste struktuuride puudumise korral moodustatakse käesoleva lepinguga ajutine komitee käesoleva lepingu kohaldamiseks.

(4) Käesolevas lepingus sisalduvad kaubandussätted on oma olemuselt erandlikud ning seotud stabiliseerimis- ja assotsieerimisprotsessi raames rakendatud poliitikaga ega loo Euroopa Liidu jaoks ühtegi pretsedenti kolmandate riikide osas, välja arvatud Lääne-Balkani riigid.

(5) Kuna lepingut on võimalik sõlmida hilisemal kuupäeval, tuleb ta seega alla kirjutada ühenduse nimel.

(6) Tuleb ette näha vahelepingu ajutine kohaldamine alates 1. jaanuarist 2002, kui leping ei ole selleks kuupäevaks veel jõustunud,

ON TEINUD JÄRGMISE OTSUSE:

Artikkel 1

Nõukogu eesistujale antakse õigus nimetada isik(ud), kes on volitatud ühenduse nimel alla kirjutama ühelt poolt Euroopa Majandusühenduse ja teiselt poolt Horvaatia Vabariigi vahelisele kaubandust ja kaubandusküsimusi käsitlevale vahelepingule, võimalusega sõlmida see hilisemal kuupäeval.

Kokkuleppe tekst on lisatud käesolevale otsusele.

Artikkel 2

Mõlemapoolsuse põhimõttel kohaldatakse artiklis 1 osutatud lepingut ajutiselt alates 1. jaanuarist 2002, kui selle jõustumiseks vajalikud menetlused pole selleks kuupäevaks lõpule viidud.

Artikkel 3

Käesolev otsus avaldatakse Euroopa Ühenduste Teatajas.

Luksemburg, 29. oktoober 2001

Nõukogu nimel

eesistuja

L. Michel

--------------------------------------------------
Euroopa Liidu Teataja L 067 , 09/03/2001 Lk 0077 - 0077



Komisjoni otsus, 27. veebruar 2001, millega muudetakse otsust 92/452/EMÜ, millega kehtestatakse kolmandate riikide heakskiidetud embrüokogumisrühmade ja embrüotootmisrühmade nimekirjad veiste embrüote ekspordiks ühendusse (teatavaks tehtud numbri K(2001) 451 all) (EMPs kohaldatav tekst) (2001/184/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 25. septembri 1989. aasta direktiivi 89/556/EMÜ loomatervishoiu nõuete kohta, millega reguleeritakse koduveiste embrüote ühendusesisest kaubandust ja kolmandatest riikidest importimist, [1] viimati muudetud Austria, Soome ja Rootsi ühinemisaktiga, eriti selle artiklit 8, ning arvestades järgmist: (1) Komisjoni otsusega 92/452/EMÜ, [2] viimati muudetud otsusega 2000/557/EÜ, [3] kehtestatakse kolmandates riikides heakskiidetud embrüokogumisrühmade ja embrüotootmisrühmade nimekiri koduveiste embrüote eksportimiseks ühendusse. (2) Kanada pädevad veterinaarteenistused on edastanud taotluse muudatuste tegemiseks nimekirjas, kus on loetletud nende territooriumil ametlikult heakskiidetud rühmad koduveiste embrüote ühendusse eksportimiseks. Seepärast on vaja muuta heakskiidetud rühmade nimekirja. Komisjon on kätte saanud tagatised direktiivi 89/556/EMÜ artiklis 8 sätestatud nõuete täitmise kohta. (3) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Komisjoni otsuse 92/452/EMÜ lisas lisatakse Kanadat käsitlevasse nimekirja järgmised rühmad: CA | | E 1535 | | Optimum Genetics Ltd 4246 Albert St Regina, Saskatchewan S4S 3R9 | Dr Duncan K. Hockley | CA | | E 1375 | | Clinique vétérinaire Frampton Ent 112 rue Audet Frampton, Québec GOR 1 MO | Dr Clermont Roy | Artikkel 2 Käesolev otsus on adresseeritud liikmesriikidele. Brüssel, 27. veebruar 2001 Komisjoni nimel komisjoni liige David Byrne [1] EÜT L 302, 19.10.1989, lk 1. [2] EÜT L 250, 29.8.1992, lk 40. [3] EÜT L 235, 19.9.2000, lk 30. --------------------------------------------------
Euroopa Liidu Teataja L 100 , 11/04/2001 Lk 0030 - 0031



Komisjoni otsus, 30. märts 2001, millega muudetakse nõukogu direktiivi 95/70/EÜ kahepoolmelisi limuseid mõjutavate haiguste tõrjeks kehtestatavate ühenduse minimaalsete meetmete kohta kahepoolmeliste limuste haiguste osas pädevate riigi tugilaborite loetelu kohta (teatavaks tehtud numbri K(2001) 978 all) (EMPs kohaldatav tekst) (2001/293/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. detsembri 1995. aasta direktiivi 95/70/EÜ (kahepoolmelisi limuseid mõjutavate haiguste tõrjeks kehtestatavate ühenduse minimaalsete meetmete kohta), [1] ning eriti selle artiklit 9, ning arvestades järgmist: (1) Nõukogu direktiivi 95/70/EÜ artikli 6 lõik 2 sätestab, et liikmesriigid peavad tagama, et igas liikmesriigis määratakse üks riigi tugilabor, mille seadmed ning kvalifitseeritud personal võimaldab seal läbi viia sama artikli lõikes 1 nimetatud katseid. (2) Sama artikli lõige 3 sätestab, et erandina lõikest 2 võivad liikmesriigid, kellel puudub nimetatud küsimuses kompetentne riiklik labor, kasutada teise liikmesriigi antud küsimuses pädevat riiklikku laborit. (3) Kahepoolmeliste limuste haiguste osas pädevate riigi tugilaborite loetelu on toodud direktiivi 95/70/EÜ C lisas. (4) Seda loetelu tuleb ajakohastada. (5) Käesoleva otsusega ettenähtud meetmed on kooskõlas alalise veterinaarkomitee seisukohaga, ON VASTU VÕTNUD KÄESOLEVA OTSUSE: Artikkel 1 Direktiivi 95/70/EÜ C lisa asendatakse käesoleva otsuse lisaga. Artikkel 2 Käesolev otsus on adresseeritud liikmesriikidele. Brüssel, 30. märts 2001 Komisjoni nimel komisjoni liige David Byrne [1] EÜT L 332, 30.12.1995, lk 33. -------------------------------------------------- LISA " C LISA KAHEPOOLMELISTE LIMUSTE HAIGUSTE RIIGI TUGILABORID Taani: | Danish Institute for Fishery Research Department of Marine Ecology and Aquaculture Fish Disease Laboratory Stigbøjlen 4 DK-1870 Frederiksberg C | Prantsusmaa: | Laboratoire de Génétique et Pathologie Ifremer, Ronce les bains F-17390 La Tremblade | Saksamaa: | Bundesforschungsanstalt für Viruskrankheiten der Tiere Boddenblick 5a D-17498 Insel Riems | Kreeka: | Centre of Thessaloniki Veterinary Institutions Department of Pathology of Aquatic Organisms 80, 26th Octovriou str. GR-54627 Thessaloniki | Iirimaa: | Fish Health Unit Marine Institute Abbotstown, Castleknock Dublin 15 Ireland | Itaalia: | Area Ittiopatologia Laboratorio Patologia Molluschi Istituto Zooprofilattico Sperimentale delle Venezie Laboratorio di Ittiopatologia Via della Roggia, 94 I-33030 Basaldella di Campoformido (UD) | Madalmaad: | Fish Diseases Laboratory ID-Lelystad, Institute for Animal Science and Health Edelhertweg 15 PO box 65 8200 AB Lelystad Nederland | Hispaania: | Instituto de Investigaciones Marinas CSIC Eduardo Gabello, 6 E-36208 Vigo | Ühendkuningriik, Inglismaa: | CEFAS Weymouth Laboratory Barrack road The Nothe Weymouth, Dorset DT4 8UB United Kingdom | Ühendkuningriik, Šotimaa: | Fishery Research Services Marine Laboratory PO box 101 Victoria Road Aberdeen AB 11 9DB United Kingdom | " --------------------------------------------------
Euroopa Liidu Teataja L 121 , 01/05/2001 Lk 0045 - 0045



Komisjoni otsus, 18. aprill 2001, mis käsitleb kirjade vahetust, millega muudetakse Euroopa Ühenduse ja Bulgaaria Vabariigi vahel veininimetuste vastastikuse kaitse ja kontrolli kohta sõlmitud kokkuleppe lisa B punkti (teatavaks tehtud numbri K(2001) 1080 all) (2001/339/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 23. novembri 1993. aasta otsust 93/722/EÜ, mis käsitleb Euroopa Ühenduse ja Bulgaaria Vabariigi vahel veininimetuste vastastikuse kaitse ja kontrolli kohta kokkuleppe sõlmimist, [1] eriti selle artiklit 3, ning arvestades järgmist: (1) Euroopa Ühenduse ja Bulgaaria Vabariigi vahel veininimetuste vastastikust kaitset ja kontrolli käsitleva kokkuleppe sõlmimist käsitleva nõukogu otsuse artiklis 3 sätestatakse, et komisjon võib nõukogu 16. märtsi 1987. aasta määruse (EMÜ) nr 822/87 (veinituru ühise korralduse kohta) artiklis 83 sätestatud korras võtta vastu kõnealuse kokkuleppe muutmiseks vajalikke õigusakte. Määrus (EMÜ) nr 822/87 asendati määrusega (EÜ) nr 1493/1999, [2] viimati muudetud määrusega (EÜ) nr 2826/2000. [3] (2) Komisjon, kes esindab ühendust, ja Bulgaaria Vabariik on jõudnud kirjade vahetuse teel kokkuleppele. Kõnealune kirjade vahetus tuleks heaks kiita. (3) Veinituru korralduskomitee ei ole oma eesistuja poolt kindlaksmääratud ajavahemiku jooksul arvamust avaldanud, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks kirjade vahetus, millega muudetakse Euroopa Ühenduse ja Bulgaaria Vabariigi vahel veininimetuste vastastikuse kaitse ja kontrolli kohta sõlmitud kokkuleppe lisa B punkti. Kirjavahetuse tekst on lisatud käesolevale otsusele. Artikkel 2 Artiklis 1 osutatud otsus ja kirjade vahetuse tekst avaldatakse Euroopa Ühenduste Teatajas. Brüssel, 18. aprill 2001 Komisjoni nimel komisjoni liige Franz Fischler [1] EÜT L 337, 31.12.1993, lk 11. [2] EÜT L 84, 27.3.1987, lk 1. [3] EÜT L 179, 14.7.1999, lk 1. --------------------------------------------------
Euroopa Liidu Teataja L 345 , 29/12/2001 Lk 0080 - 0080



Nõukogu otsus 2001/935/EÜ, 17. detsember 2001, Euroopa Ühenduse ja Pakistani Islamivabariigi vahelisele vastastikuse mõistmise memorandumina sõlmitud kokkuleppele, mis käsitleb tekstiil- ja rõivatoodete turulepääsu üleminekukorda, ühenduse nimel allakirjutamise ja selle ajutise kohaldamise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 esimese ja teise alalõiguga, võttes arvesse komisjoni ettepanekut ning arvestades järgmist: (1) Komisjon on ühenduse nimel pidanud läbirääkimisi Pakistaniga vastastikuse mõistmise memorandumina sõlmitud tekstiiltoodetega kauplemise kahepoolse kokkuleppe üle. (2) Vastastikuse mõistmise memorandumina sõlmitud kokkulepe parafeeriti 15. oktoobril 2001. (3) Vastastikuse mõistmise memorandumina sõlmitud kokkuleppele tuleks ühenduse nimel alla kirjutada. (4) Võimaldamaks mõlemale osapoolele tulu kohe pärast asjakohaste teatiste edastamist Maailma Kaubandusorganisatsioonile, tuleb seda kokkulepet kohaldada ajutiselt vastastikkuse põhimõtte alusel alates 1. detsembrist 2001 kuni selle ametlikuks sõlmimiseks vajalike menetluste lõpuleviimiseni, ON VASTU VÕTNUD JÄRGMISE OTSUSE: Artikkel 1 Nõukogu eesistujal on õigus määrata isikud, kes on volitatud ühenduse nimel alla kirjutama Euroopa Ühenduse ja Pakistani Islamivabariigi vahelisele vastastikuse mõistmise memorandumina sõlmitud kokkuleppele tekstiil- ja rõivatoodete turulepääsu üleminekukorra kohta selle sõlmimisel. Kokkuleppe tekst on lisatud käesolevale otsusele. Artikkel 2 Vastastikuse mõistmise memorandumina esitatud kokkulepet kohaldatakse ajutiselt vastastikkuse põhimõtte alusel 1. detsembrist 2001 kuni selle sõlmimiseks vajalike menetluste lõpuleviimiseni. Artikkel 3 Juhul, kui Pakistan ei suuda täita vastastikuse mõistmise memorandumi punktidega 2 ja 4 hõlmatud kohustusi, taastab komisjon eelnevalt kohaldatud kvoodid kooskõlas nõukogu 12. oktoobri 1993. aasta määruse (EMÜ) nr 3030/93 (teatavate tekstiiltoodete kolmandatest riikidest importimise ühiseeskirjade kohta) [1] artiklis 17 sätestatud menetlusega. Brüssel, 17. detsember 2001 Nõukogu nimel eesistuja A. Neyts-Uyttebroeck [1] EÜT L 275, 8.11.1993, lk 1. Määrust on viimati muudetud komisjoni määrusega (EÜ) nr 1809/2001 (EÜT L 252, 20.9.2001, lk 1). --------------------------------------------------
KOMISJONI OTSUS,

28. juuni 2001,

millega muudetakse otsust 2000/680/EÜ, millega kiidetakse heaks situatsioonplaanid klassikalise lindude katku ja Newcastle'i haiguse tõrjeks

(teatavaks tehtud numbri K(2001) 1685 all)

(EMPs kohaldatav tekst)

(2001/525/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 19. mai 1992. aasta direktiivi 92/40/EMÜ, millega kehtestatakse klassikalise lindude katku tõrjemeetmed,1 viimati muudetud Austria, Soome ja Rootsi ühinemisaktiga, eriti selle artikli 17 lõiget 4,

võttes arvesse nõukogu 14. juuli 1992. aasta direktiivi 92/66/EMÜ, millega kehtestatakse ühenduse meetmed Newcastle'i haiguse tõrjeks,2 viimati muudetud Austria, Soome ja Rootsi ühinemisaktiga, eriti selle artikli 21 lõiget 4,

ning arvestades järgmist:

(1) Nii klassikaline lindude katk kui ka Newcastle'i haigus mõjutavad linnuliike.

(2) Klassikalise lindude katku ja Newcastle'i haiguse tõrje situatsiooniplaanide koostamisel kohaldatavad kriteeriumid on sätestatud vastavalt direktiivi 92/40/EMÜ VI lisas ja direktiivi 92/66/EMÜ VII lisas.

(3) Kahes eelnimetatud lisas loetletud situatsiooniplaanide kriteeriumid on identsed.

(4) Klassikalise lindude katku või Newcastle'i haiguse puhangu korral kohaldatavad haiguste tõrje meetmed järgivad samu põhimõtteid ning nendesse on kaasatud kodulindude kasvatajad, tapamajade ja jäätmetehaste käitajad, kõnealuse valdkonna loomaarstid ja diagnostikalaborid. Seega on võimalik koostada situatsiooniplaan, mis hõlmaks nii klassikalist lindude katku kui ka Newcastle'i haigust.

(5) Liikmesriigid on esitanud heakskiitmiseks siseriiklikud situatsiooniplaanid, milles loetletakse ja sätestatakse meetmed, mis tuleb võtta klassikalise lindude katku ja Newcastle'i haiguse puhkemise korral.

(6) Komisjoni 30. oktoobri 2000. aasta otsusega 2000/680/EÜ, millega kiidetakse heaks situatsioonplaanid klassikalise lindude katku ja Newcastle'i haiguse tõrjeks,3 kiideti heaks kümne liikmesriigi esitatud situatsiooniplaanid.

(7) Kõigi liikmesriikide situatsiooniplaanid on läbi vaadatud ning need vastavad kehtestatud nõuetele.

(8) Käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 2000/680/EÜ lisa asendatakse käesoleva otsuse lisaga.

Artikkel 2

Käesolev otsus on adresseeritud liikmesriikidele.

Brüssel, 28. juuni 2001

Komisjoni nimel

komisjoni liige

David BYRNE

1 EÜT L 167, 22.6.1992, lk 1.

2 EÜT L 260, 5.9.1992, lk 1.

3 EÜT L 281, 7.11.2000, lk 21.

LISA

Belgia

Taani

Saksamaa

Kreeka

Hispaania

Prantsusmaa

Iirimaa

Itaalia

Luksemburg

Madalmaad

Austria

Portugal

Soome

Rootsi

Ühendkuningriik
Euroopa Liidu Teataja L 102 , 12/04/2001 Lk 0073 - 0073



Komisjoni otsus, 11. aprill 2001, millega muudetakse otsust 92/486/EMÜ ANIMO serverkeskuse ja liikmesriikide vahelise koostöö vormi sisseseadmise kohta (teatavaks tehtud numbri all K(2001) 1100) (EMPs kohaldatav tekst) (2001/301/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/425/EMÜ (milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle), [1] viimati muudetud direktiiviga 92/118/EMÜ, [2] eriti selle artikli 20 lõiget 3, ning arvestades järgmist: (1) Mitmesugused ühenduse uuringud ja seminarid on näidanud, et ANIMO võrgu arhitektuur tuleks uuesti läbi vaadata, et oleks võimalik sisse seada kõiki kasutatavaid eri arvutirakendusi hõlmav veterinaarsüsteem. (2) ANIMO võrgu jätkumise tagamiseks tuleks muuta komisjoni 25. septembri 1992. aasta otsust 92/486/EMÜ (ANIMO serverkeskuse ja liikmesriikide vahelise koostöö vormi sisseseadmise kohta), [3] mida on viimati muudetud otsusega 2000/288/EÜ. [4] (3) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 92/486/EMÜ artiklisse 2a lisatakse järgmine lõige 6: "6. Alates 1. aprillist 2001 kuni 31. märtsini 2002 tagavad artikliga 1 ettenähtud koordineerivad asutused, et kõnealuses artiklis osutatud lepinguid pikendatakse üheks aastaks. Käesoleva lõike suhtes kohaldatakse järgmist tasu: - 386 eküüd kõikide otsuses 2000/287/EÜ [5] loetletud ANIMO üksuste (kesküksus, kohalik üksus, piiripunkt) kohta." Artikkel 2 Käesolevat otsust kohaldatakse alates 1. aprillist 2001. Artikkel 3 Käesolev otsus on adresseeritud liikmesriikidele. Brüssel, 11. aprill 2001 Komisjoni nimel komisjoni liige David Byrne [1] EÜT L 224, 18.8.1990, lk 29. [2] EÜT L 62, 15.3.1993, lk 49. [3] EÜT L 291, 7.10.1992, lk 20. [4] EÜT L 98, 19.4.2000, lk 37. [5] EÜT L 98, 19.4.2000, lk 12. --------------------------------------------------